Лакшми Беј је била један од главних вођа устанка у Индији против британске колонијалне експанзије 1857. године. Након пада Џансија (1858), наставила је да води герилски рат. Повукла се, најпре у Калпи, а потом заједно са Тантија Топијем заузима Гвалиор. Британци су је упорно гонили, плашећи се ширења устанка. С Британцима се сукобила код Котаха где је и погинула (17. јун 1858). Према оцени Британаца, била је највештији и најхрабрији вођа устаника у Индији.